Kia Sportage

Kia Sportage () – „Kia Motors“ bendrovės (Pietų Korėja) gaminamas padidinto pravažumo automobilis, krosoveris. Nuo 1993 m. išleistos penkios šių transporto priemonių kartos (iki 2021 m.).

 Istorija 

Pirmosios kartos „Sportage“ platforma buvo sukurta „Mazda Bongo“ pagrindu, turėjo tą pačią važiuoklę kaip ir visureigis „Retona“. Iš pradžių automobilis buvo gaminamas Vokietijoje, „Karmann“ gamykloje Osnabriuke. Nuo 1998 m. gamyba visiškai perkelta į Pietų Korėją. 1999 m. pristatytas naujo dizaino kėbulas.

Pirmieji krosoveriai buvo renkami ant lonžeroninės, body-on-frame sistemos važiuoklės, o antrosios kartos „Sportage“ perėjo prie automobilinės platformos, kuri šį modelį priskyrė kompaktinių SUV visureigių klasei ir buvo kuriamas kartu su „Hyundai“ kompanijos modeliu „Tucson“. Po penktosios kartos pristatymo 2021 m., „Kia“ toliau gamino dviejų dydžių „Sportage“ su skirtingų ratų bazių ilgiais atskiroms rinkoms.

„Sportage“ buvo geriausiai parduodamas „Kia“ automobilis pasaulio rinkose nuo 2016 m., kai aplenkė „Rio“. Iki 2018 m. iš viso pagaminta 5 mln. šio modelio automobilių. Nuo 2023 m. „Sportage“ savo klasėje pateko tarp „Seltos“ arba „Niro“ modelių bei ant tos pačios platformos bendrovėje kuriamo visureigio „Sorento“.

 Įvertinimas 

2022 m. „Sportage“ Škotijos metų automobilio apdovanojimuose laimėjo „Šeimos SUV visureigio“ ir „Pilnai įkraunamo hibrido“ automobilių kategorijose. 2023 m. „Sportage“ buvo išrinktas metų automobiliu Maroke.

 Šaltiniai 

 Nuorodos 

 Oficiali svetainė

Kategorija:Kia automobiliai